Author: Administrator
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  1

от заседание на 
Комисия ”Съдебна администрация” на ВСС,
проведено на 09.01.2013 г.

Днес, 09.01.2013 г. /сряда/ от 09.30 часа се проведе заседание на комисия “Съдебна администрация” на ВСС, в състав:

ПРЕДСЕДАТЕЛ:  Димитър Узунов

ЧЛЕНОВЕ:  Галя Георгиева
Елка Атанасова
Каролина Неделчева - отсъства
Магдалена Лазарова - отсъства

На заседанието присъстваха експертните сътрудници към комисията Елеонора Савова – н-к отдел „СКС” в АВСС и Ана Топалова – старши експерт юрисконсулт отдел „НДПП” дирекция „Правна” при АВСС.

1. ОТНОСНО: Искане от административния ръководител на Върховния административен съд:
- трансформиране на свободна щатна бройка за длъжност „Куриер” в длъжност „Съдебен деловодител” и назначаване на съдебен служител на длъжност „Съдебен деловодител”, считано от 01.01.2013 г.
- назначаване на съдебен служител на длъжност „Куриер”, по чл. 68, ал. 1, т. 3 от КТ, считано от 09.01.2013 г.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

1.1. даВА съгласие за трансформиране на 1 /една/ щ. бр. за длъжност „Куриер” в длъжност „Съдебен деловодител” и назначаване на съдебен служител на длъжност „Съдебен деловодител”, считано от 01.01.2013 г., във Върховен административен съд. 
1.2. даВА съгласие за назначаване на съдебен служител - 1 /една/ щ. бр. на длъжност „Куриер”, по чл. 68, ал. 1, т. 3 от КТ, считано от 09.01.2013 г., във Върховен административен съд.

2. ОТНОСНО: Искане от административния ръководител на Софийски градски съд за назначаване на съдебни служители на свободни щ. бр. - 1 /една/ щ. бр. на длъжност „Съдебен секретар” и 1 /една/ щ. бр. на длъжност „Призовкар”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

2.1. даВА съгласие за назначаване на съдебни служители, като изключителен случай - 1 /една/ щ. бр. на длъжност „Съдебен секретар” и 1 /една/ щ. бр. на длъжност „Призовкар”, в Софийски градски съд.
Мотиви: Свръхвисока натовареност в Софийски градски съд.

3. ОТНОСНО: Искане от административния ръководител на Районен съд гр. Благоевград за назначаване на съдебен служител на длъжност „Чистач”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

3.1. даВА съгласие за назначаване на съдебен служител като изключителен случай- 1 /една/ щ. бр. на длъжност „Чистач”, в Районен съд гр. Благоевград.
Мотиви: Висока натовареност, над средната за районните съдилища в областните центрове за страната. 

4. ОТНОСНО: Писмо № 7246/12.12.2012 г. от Прокуратурата на Република България за даване на съгласие за трансформиране на щатни бройки в Окръжна прокуратура гр. Пазарджик:
-1 /една/ щ. бр. за длъжност „Главен специалист класифицирана информация” в щ. бр. за длъжност „Служител по сигурността на информацията”.
-1 /една/ щ. бр. за длъжност „Чистач”, в Окръжен следствен отдел, в щ. бр. за длъжност „Призовкар-чистач”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

4.1. даВА съгласие за трансформиране на 1 /една/ щ. бр. за длъжност „Главен специалист класифицирана информация” в щ. бр. за длъжност „Служител по сигурността на информацията”, в Окръжна прокуратура гр. Пазарджик.
Мотиви: Дава съгласие с оглед спазване на изискванията при изготвяне на кореспонденция с ДАНС и ДИКСИ.

4.2. даВА съгласие за трансформиране на 1 /една/ щ. бр. за длъжност 1 /една/ щ. бр. за длъжност „Чистач”, в Окръжен следствен отдел, в Окръжна прокуратура гр. Пазарджик щ. бр. за длъжност „Призовкар-чистач”.
Мотиви: Дава съгласие с оглед оптимизация на дейността по изпращане на изходящата кореспонденция и контактуването с други институции за получаване на кореспонденцията.

5. ОТНОСНО: Писмо от Мими Фурнаджиева, съдия във ВКС – член на Международната организация по съдебна администрация относно определяне на лице за контакт за участие в конферентнен разговор по проблеми на съдебната администрация.

КОМИСИЯ “СЪДЕБНА АДМИНИСТРАЦИЯ”
Р Е Ш И:

5.1. С оглед изложените съображения от Мими Фурнаджиева, съдия във ВКС, не възразява Любен Хаджииванов, председател на Окръжен съд гр. Смолян, да бъде определен като лице за контакт за организиране на конкретния конферентен разговор с Джеф Аперсън. 
5.2. Да се уведоми Мими Фурнаджиева, съдия във ВКС, за решението на комисията.

6. ОТНОСНО: Сигнал от Иван Чолаков, частен съдебен изпълнител.

КОМИСИЯ “СЪДЕБНА АДМИНИСТРАЦИЯ”
Р Е Ш И:

6.1. Препраща сигналът от Иван Чолаков, частен съдебен изпълнител, на председателя на Софийски районен съд за извършване на проверка, за резултатите от която комисията да бъде уведомена.

7. ОТНОСНО: Разни:

Справка за щатната численост на длъжността „Прокурорски помощник” в Прокуратурата на Република България.

КОМИСИЯ “СЪДЕБНА АДМИНИСТРАЦИЯ”
Р Е Ш И:

7.1. Приема за сведение справката за щатната численост на длъжността „Прокурорски помощник” в Прокуратурата на Република България.
7.2. Справката за щатната численост на длъжността „Прокурорски помощник” в Прокуратурата на Република България да се предостави на членовете на комисията за вземане предвид при изготвяне на Анализа на щатовете в съдебната администрация във всички органи на съдебната власт и оптимизиране на адекватното й разпределение.

ПРЕДСЕДАТЕЛ 
НА КОМИСИЯТА:/п/
					     	   ДИМИТЪР УЗУНОВ